Kuko ababhaleli abawafihla nakuti amagama abo, bangabo kalaza ke zakunga bonakali incwadi zabo.

Umrwebi ongu Hort wase Modder River, ube zibulala ngokuzinqamla umqala akafa wasele tabata umpu ongxashiweyo ewufaka emlonyeni etsala, watsho yazintsali intloko. Lento uyenza emva kokuba ebesanda ukubanjwa ngo ntamnani etengisa ngotywala bomlungu.

U Mr. Muller udubule indlovu enkulu kweke zibulawe e Nqadu efameni ka Mrs. Vermaak. Ibidinisile ngoku mosha utango locingo, nenkampu ze nciniba, namasimi.

I Volksraad—yi palamente ya Mabhulu ke leyo,—imisele ukuba inkulu ye Transvaal ; u President Kruger, amkele amawaka asibhozo eponti (£8000) ngomnyaka.

E Rautini ngomhla wa 22 kwefileyo inyanga kuqubisene amadoda amabini ngentonga. Icole ilitye enye yayibeta yawa enye. Ite isakuwa yayityumza I intloko nge gqudu yafa.

Ingxelo ye ntlanganiso ye Nyanga Ntatu yase Bini ebonakele kwi *South African* I *Methodist,* ibonisa ukucuma kweso siqingata sipetwe ngu Rev. E. Magaba. Imali ese Bankini esale kwaku bhatalwa eyo mfundisi' ingapezu kwa £50. Intlanganiso igqibe kwelokuba unyuswe umvuzo wo mfundisi.

Inkosikazi ka Rev. Dr. Kilner, ibhubhe ngo June 3, e Ngilani xa ikumnyaka wa 68.

O Hon. J. X. Merriman no Hon. C. J. Rhodes bacelelwe imvumelo e Palamente ukuba bangaposwa zizihlalo zabo kuleyo nkundla noko bangabangako kweyanonyaka i Palamente.

Ipepa lase Dordrecht liti akuko nyaniso kwinteto yokuba amalahle afunyenwe e Lady Frere.

Intlanganiso zabafundisi bamabandla ase Rabe zonyaka ziqale ngolwesi-Bini apa e Qonce. Eyabafundisi yamahlelo onke yoqala namhla kwi Berkley Street Chapel. Abafundisi abaya kulesa inteto ngo Rev. E. J. Barrett wase Xesi, no Rev. E. Tsewu wase Tsomo, “ngokuvusa impembelelo kwaba ntsundu ukuxasa Ilizwi.” U Rev. T. D Philip, B.A., “ ngokukhula kompefumlo.” U Rev. W. J. B. Moir, M.A., “ngebala lamankazana emsebenzini.”

Indodana emhlope u Latcho ebilipolisa kwelama Betshwana, izibulele ngokuzidubula. Kucingelwa ukuba ibingapile kakuhle ukuyenza kwayo lonto.

Umfundisi omdala, ominyaka ima 40 esebenza e Natal, u Rev. J. Tyler, uhambele ekaya e America. Ate amagqira makaye kupumla use ngozini yokulahlekana nokuva engakange aye kwelinye ilizwe. Ucinga ngokubuya ukuba impilo yomvumela.

Ama Bhulu akohlwe yinto ayenza yona imali e Transvaal. Nonyaka nje ingqokelela yengeniselelo yomali wayo ishiye £56,000. ' Kutiwe yenziwe nina le mali? Yati i Komiti ebisingate lombuzo mayifakwe ebankini. Into esimanga imilambo ayina bhuloro, indlela bakona siyanconywa ukufuna ukulungiswa. Kodwa ke nantso imali itiwe gwa nge banki!

Umanyano nge Mfundo luhlangene ngolwesi-Bini, 9 July, kwa Mdingi. Siva ukuba ngenxa yokungapili i President, u Rev. P. J. Maimba, ayibanga nakufikelela. Ngu Rev. W. Rubusana esihlalweni.

Intlanganiso zaba fundisi zibe liqela ngale veki apa e Qonce, i Free Church ne U.P. Presbytery ziqale ngolwesi-Bini ; i Missionary Conference yona yoqala ngolwesi Ne.

Umzi ontsundu wase Qonce uya kuzivuma ngeveki ezayo indaba zabatunywa e Kapa Intlanganiso yoba se Pirie ngolwesi-Ne, 18 July, apo kobako o Rev. E. Makiwane no Mr. Tengo-Jabavu.

U Rulumente ka Sir Gordon uzuze kule veki inxeba lokubukuqwa nge voti e Palamente, ngesebe lololiwe ocetywa ukuba makenziwe ukuza e Oudtshoorn. Siva ukuba woselwe ngangokuba acinge ukuba makalipope ngandlela nina elo nxeba kuko ukupuma ebu Rulumenteni, kuko ukuchita i Palamente. Unyule ukuhamba nalo.

Izikula zivulwa ngolwesi-Tatu lweveki ezayo.

Ezintsuku zombini intlanganiso yo Manyano Emgqwakwebe ixoxa ngexabano lo Messrs. B. Sakuba no P. Xiniwe. Umsebenzi utintelekile. U Mr. Xiniwe ubhena kwisigwebo sentlanganiso yase Debe esamkupayo.

Imvo Zabantsundu

NGOLWESI-NE, JULY 11, 1889.

ABALAULI.

KUYASIVUYISA ukuboni Abalauli betyekele emoyeni omhle ekupateni imicimbi ya Bantsundu Elozwi asiqele kuliteta ngolu laulo lo Sir Gordon Sprigg kodwa nxa sibona kuko inguquleko ebhekiselela ebulungiseni simelwe kuyiteta kwanje ngokuba besingazange sititize ukuzalata nokuzi bhengeza iziposo zalo. Eka Mr De Wet impato yemicimbi ya Bantsundu ibingena bubhovubhovu butusayo, okanye sada samncoma ingqondo yake ngento ya Mampondo, oko yayisiti yonke into maku-

I ADDRESS.

ABABHALELI bam mabazi ukuba ndipumile e Sauerville, Peddie. Zondifumana incwadi zam xa zibhalwe ngoluhlobo:

Petrus P. Sidzumo, Wesleyan Mission School, care of Rev. P. Mpinda, King Williams Town. July 9, 1889.

I ADDRESS.

Kubo bonke ababhalelana nam:— Samuel J. Mbanjwa, Cape Police, Barkly East.

KO TITSHALA.

KUFUNWA kwangoku u titshala one siqiniselo kwi sikolo esiluncedo lwakwa Rulumente, kwi siqingata sase Mount Coke. Ofunayo wobhalela ku REV. TH OS. ROPER, Mount Coke, King Williams Town.

Umenzi Wezihlangu.

MNA ogama lingasezantsi ndiya zisa kubo bonke, abakufupi nale Dolopi okokuba ndingumenzi we Zihlangu ndaye ndingabizi kakulu ngoku lungiselela amaxesha, umsebenzi ndiwenza ngokukawuleza nange nyameko kunye yonke into esakuba itenjelwe kum, J. P. MANYISANE, Shoemaker.

Barkly East, 31 May, 1889.

WANTED.

A CERTIFICATED TEACHER for the Native School at Ntunja, in the Her­schel District. Apply, with references, to Rev. Geo. Weaver, Wittebergen, Herschel.

KOTITSHALA.

KUFUNWA UMVANGELI ONOKUTITSHA kwi sikolo se Methodist e

Rouxville. Umntu oselenendlu angalunga ngakumbi. Ofunayo wo bhalela ku Rev. GEO. E. BUTT, Aliwal North.

KUFUNWA.

ITITSHALA enesiqiniselo sakwa Rulu­mente, ibe likolwa, umvuzo £48 ngonyaka e Tora. Iwuqale umsebenzi wayo ngo July 17, 1889. Oyifunayo indawo leyo wobalela kamsinyane ku Rev. Edward Tsewu, Main, Tsomo Post, Tembuland.

KUBIWE IGUSHA.

NGOLWESI TATU olugqitileyo 26 June kubiwe 15 le gusha ku Ngqwaru. Zibhalwe umgxabalazo obomvu kwicala lase kunene; indlebe zase kunene zenziwe inkonjane; ezase kohlo zatiwa pumpe. Umntu ozixelileyo uya ku vuzwa. Zibiwe kwa

WILLIAM MTWAZI.

Ngqwaru, District Engcobo.

NANTSO INGOMA!

NGOLWESI-BINI, 16 JULY, kuya kubako umculo waba Ntsundu kwi True Templar’s Hall. Uya kupatwa ngu Mr. Xiniwe. Umntu angaqiniseka ukuba akasakuzisola akuba eyile. Woqala ngo 8o’clock.

**IZAZISO NGE “ MVO.”**

Umzi wakowetu. mawuyi qondisise kakuhle indlela yokuhlaulela ‘IMVO ZABANTSUNDU” ukuba intlaulo:— Erolelwa Ikwata, xa ifike kwange nyangayokuqala 3s.

Erolelwa Ikwata, ifike emva kwenyanga yokuqala 3s. 6d.

Kuvulelekile ukuba otandayo awuhlaulele wonke unyaka kwausaqala. Intlaulo yonyaka ifike kwa usaqala, 12s.

Ngangoko kunokwenzeka intla­ulo itunyelwa nge Money Order efunyanwa kwi Post Offices.

I veki.

Umzukulwana we Nkosazana ozalwa ngunyana omkulu, u Princess Louise of Wales, uza kutshatiswa ne Earl of Life ekufeni kwale nyanga.

Abelungu base Ngqushwa batumele isicelo ku Rulumente sokuba imantyi mayi miselwe ukumana ukuya kuteta amatyala omzantsi e Bell nokuba kuse Bodiam, kanye nokuba kabini ngenyanga.

Kubhaqwe Amabhulwana amabini endle ehlinza igusha yelinye Ibhulu, abanjwa asiwa ematyaleni ase Jamestown.

U Dr. J. B. Cumming umiselwe ukuba abambe indawo yokuba ligqira lakomkulu kwi siqingata sase Cumakala.tshe, akapulapula. Nantwana ebeke asilahleke kuyo kuse kuteteni kwake nxa kuko into emkatazileyo, ubesuke ati ukuteta agqobe, agqobe, anyatele nakumazwi angamfaneleyo umntu omkulu okwi wonga lake. Ngoko ke sasuka samangaliswa sakuva ukuba nguye ongenise Icebo lo Mteto Ongqongqo we Pasi e Palamente.

Ixa eli lonke le mpato ka Sir Gordon ibibhetyebhetye ngaku Mangesi. kodwa igadalala ngakwa Bantsundu. Isizatu soko kukuba u Rulumente ubeziyekele ezintandweni za Mabhulu, intando ye Bhulu ke ngendalo yeyokuba umntu omnyama azive ukuba uyi *schepsel,* into emelwe bucaka bonke ubomi bayo, imane ukubhatalwa ngenyama eninzi yakukova ukubetwa ngesi tropu. Kanjako inta­ndo ye Bhulu yeyokuba eli lizwe libe lelama *Hollansche* ngolaulo, kutetwe i *taal* yawo yodwa. Kute ke ngobuninzi e Palamente bala madoda aminqweno inje, wabonakala u Sir Gordon engena kwenza bulungisa kakuhle ku Mangesi nokuba uyatanda yena okwe sake isiqu, wabonakala kanjako eyekelela ekhutaza iminqweno yengcinezelo ya Mabhulu ko Ntsundu.

Isiganga ame kuso ngomhlaba wa Batembu ose Glen Grey, obungxanyelwe nga Mabhulu, simtengele igama elilungileyo emehlweni aba Ntsundu, linye elitetwayo ngaye ngoku kutiwa, *Ukuba*—ukuba ! waye njenje kwamhla mnene kwi mpato yake ya Bantsundu ngengazange wakalazelwa.

Lento ingu Rulumente ifana ne nkosi yona ingu yise wabo bonke abantu, olungiselela abavele bonke ngokufunayo. Ezinkosini zakudala ibifanelana isenza into engati iyi mposiso kubulelwe kuba kuyaziwa ukuba umxhelo wayo ngowokulungiselela abantu bakowayo. Nati sizilungiselele ukubulela nokuncoma u Rulumente ngazo zonke izenzo zake zobulungisa azenzela intlalo entle yamawetu.

Amanqaku.

U Rulumente utume umfo owazi nangapezulu k veminxhuma yamalalile, ukuba ahlole amalahle ase Ndwe, afuna u Rulumente ukuwatenga. Lomfo ufika ati (kwinto ezininzi) maze kuqeshwe abantsundu, kanjalo u Rulumente ngelesenza umteto oyakwalela intengiso ye Bhulanti kwabantsundu kwisituba sona semayile ezilishumi esipahle lomnxhuma wamalahle. Ukuba u Mr. Gallaway uke wabuya wabhala kunoku uyakuba senkatazweni, ngokuba elinga ukutshabalalisa intengiso yabenzi botywala.

Kanti asikuko kupela oku. Ubuye ati u Rulumente makamise i dolopi ekufupi nomnxhuma ibe pantsi kwe Mantyi *eyazekayo ukuba iyavelana nentlanga ezintsundu,* ekungati kuyiwe kuyo ngezikalazo zonke nengcinezelo. Usenento ayakuyifunda u Mr. Gallaway.

Kanti oku akukonke, uti u Rulumente makavumele impazamiso encinane yamasiko nemikwa yabantsundu, ngokukodwa isiko labo elincomekayo lokuzeka, elitsho engcanjini kanye yokulandelana kwobundlamafa Sivuyile ekufundeni incwadi enengxelo yake. Sibe singavuya kanye sitsho ngentobeko ukuba kuputunywe amanye amagcisa okuhlola amalahle anje.

Kwindlu ye Ngwevu e Palamente u Mr. Wilmot ungenise umtandazo ovela e Humansdorp wokuba u Rulumente ake i Buloro pezu kwe Gamtoos, ati ukuba akanakuyaka enze nokuba ngumcancato womhlaba namatye, ukuze amanzi atintelwe ngulowo incancato kuncenceshwe ngawo amasimi. Umpatiswa- Mihlaba ute u Rulumente ebeke woyika ukuva kutetwa ngebuloro kuba ibiya kutva amawako angamashuini amabini eponti, kodwa umcancato owomeleleyo womhlaba awungechaswe. Kulombuso isoko lawo izinto zivela ngokwenza isitukutezi sokucela. Nati asisoze senzelwe zinto ngapandle kwemfundekelo.

Eminye imilambo ecelelwe i Buloro i Xesi, Umbashe, Breede, Zonder End, zimbini e Oudtshoorn nezinye. Azika qondakali ezona ziya kumiswa kwezo zicelo. Lento ikucela yimvelo kuti luhlanga oluntsundu; nokungati abelungu bapambili nje emvakalweni kungokuba amatuba ekuhanjwa ngawo awakaqondwa ngumzi ontsundu.

Ngomhla we 28 June, u Mr. Jones wangenisa umtandazo wo Messrs. Jonas Notyoda namanye amaramente antsundu ase Bhayi, ucela ukuba ibhulanti ivalwe kwa Bantsundu, okanye le bhulanti ya Mabhulu iraliswe nzima. Kwangalowo mhla u Mr. Frost wangenisa umtandazo ka Mr. L. J. van Heerden nabanye, ucela ukuba Abatembu abemi e Glen Grey ngoku basuswe, lowo mhlaba ulilelwe yintsimbi utengiswe. Kwangaleyo mini, nelo xesha, u Dr. Pope ungenise umta­ndazo ovela ko Rev. Edwin Gedye namanye amaramente ase Wesile ami kumhlaba wase Ngqushwa, batandaza ukuba mayibuye imiswe irafu ye bhula­nti, batandazelane voti, nokuba ibhulanti ivalwe mpela kubantu abantsundu.

Ilanga libalele ngohlobo olunganiki temba. Nendawo ezaka zafumana imikungwana ngenyanga efileyo zati qwete qwete ukulima kwahla kwalukuni. Lento ifanelwe kukangelwa ngumzi okanyiselweyo kuba woba semngcipekweni zakungabiko ingqolowa. Imvula mayicelwe ku Mniniyo lingeka gqiti ixa loku hlwayela.

Ngexa lo Mboniso omkulu wase Rini, 'u Mr. D. E. Hutchins, Umgcini-mahlati, wenza inteto efanelwe kuqwalaselwa ngabalimi. Ingxoxo yayipainbi kwe Komiti yezixoxo. Pakati kwenteto yake u Mr. Hutchins wati, umnyaka we 1889: uya kumana uxuba nemvula nokubalela; owe 1890 uya kubalela, nowe 1891 uyakubalela; uze owe 1892 ube ngowe mvula; owe 1893 uxube. Yomana ukuxuba kude kube ngu 1898, kuze ngo 1899 libalele. Ukuba balumkile abalimi ze bangakubiti ukutya abakufumeneyo nonyaka nje, hleze eso siprofeto sika Mr. j Hutchins sime njengoko atshiloyo.

U Mr. Mackay ubuze u Rulumente ukuba uyaluvana oludumasi lukoyo kwiziqingata zase mpumalanga lokuba unxilo lukulu; ubuze ukuba u Rulume­nte utinina ngalo. Ute ukupendula u Six- Gordon Sprigg olodumasi lonxilo akalwazi, into ayaziyo kuncipa konxilo kwelase Maxhoseni. Enye into bekungeti xa kwenziwa imiteto ecalulayo kuqalwe ngabantu abapantsi. lento iyileli ayiqalwa pezulu ukukwelwa kuqalwa ezantsi kunyukwe; okokuba kwenziwa imiteto ecalulayo makuqalwe ngabantu abapakamileyo benzelwe imiteto yokunganxili kude kuyiwe kwabase zantsi. Ute esitsho u Sir Gordon waye esiti u Rulumente akazilungiselele kwenza nto kulowo incimbi wokunxila kwabantu abantsundu. Inkulu leyo asazi ukuba kutenina ukuti seyitete kakuhle kangaka isuke ipume kakubi. Itete inene yonke ukuti ileli ayiqalwa pezulu ukukwelwa iqalwa ezantsi, bekunantonina yakugqiba ngokuti masiqale ngabantu abapantsi— ; abantsundu—sibenzele imiteto yokubanceda, ize sandul’ukuya kwaba pezulu; siye kubo sesiqondile ukuba isiseko siqinile.

Isitola so Messrs. E. H. Caithness & Co. base Bhayi, sigqolozwe ngobuqinga kwamana ukumkiwa nempahla. Kude kwabanjwa umlungu ongu Daniels xa apakati kwesenzo sokuba kanye. Ute akubanjwa waxela enye indoda abesiba nayo le mpahla engu Mxhosa, igama ngu Charlie Johnston. Bate bakusiwa ematyaleni pambi kwe Mantyi urnlungu lowo u Daniels wagwetyelwa unyaka entolongweni; u Charlie Johnston walindiselwa Jaji. Lonto ingummangaliso ukuti amasela amanye, ntweni nye, elinye ligwetywe, elinye lilindiselwe ijaji. Ingummangaliso ngakumbi ukuti elona sela litiwe xamfu lisiba lingalindiselwa ijaji kulindiselwe eliviwe ngokuxelwa lelb libanjiweyo. Ide igqite ukuba ngummangaliso ukuti la masela manye lilindiselwe ijaji elintsundu. lize elingumlungu ligwetywe yi mantyi.

Kute e Bandla le Ngwevu kwakungeniswa icebo lokuba mayibulawe itola ese Bhulorweni yase Nciba walichasa u Mr. Hofmeyr wati malibuyiselwe emva kwinyanga ezintandatu ezizayo, oko kukuti |malilahlwe. Lo Mr. Hofmeyr asinguye lo udume kunene. Naye kodwa ikwa ngu J. H. Hofmeyr M.L.C.

Asinto imnandi kakulu ukuba ngu Mhleli wepepa. Woti waku shicilela indaba ezininzi ngombuso abantu banga litandi ipepa; zoti zakuba ncinane banga litandi; woti wakushicilela ngamagama amakulu bati alinandaba indawo igqitywe ngala magama makulu ; uti waku­shicilela ngamasrama amancinane bati awabonakali. Woti wakufaka izincoko bati Umhleli akanangqondo uhamba ewungula inteto zesitilata; uti ukuba akazi faki izincoko bati ulidumbu elipepa linganiki mihlali; woti wakungenisa incwadi zabababhaleli bati Umhleli akuko nto ayisebenzayo ulivila, tina sifuna into zengqondo yake, uti waku bhala bati elipepa lisuke lalelomntu omnye, kanti ukubizwa kwalo lelomzi wonke. Woti wakuncoma into eyenziwe ngumntu kutiwe uyaketa, uti wakungancomi bani kutiwe unomona. Woti wakufaka inteto ekolisa amanenekazi, asuke amadoda abe nekwele, uphi uti wakufaka ezikolisa amadoda, kutiwe eli pepa lela madoda odwa; woti wakuya etyalikeni, kutiwe wenzela ukuba kuxaswe ipepa lako ngamaramente, uti wakungavi, kutiwe Umhleli ngumhedeni. Woti wakugcina umsebenzi ngokuhlala e ofisini yako, kutiwe une ratshi akatandi kudibana nabanye abantu; uti waku hamba pakati kwabo, kutiwe lo Mhleli ude asebenze ninina. Bunjalo ubuhleli.

Abatunywa e Kapa bafike ukuvela kwelo ngolwesi-Ne lweveki egqitileyo. U Rev. E. Makiwane no Mr. J. Tengo- Jabavu (kuba u Mr. I. Wauchope esinge e Bhayi apo ikona intsapo yake), bafike e Lovedale ngolwesi-Ne. Kuqale kwase Rini ukubonakala ukuba umzi ungxamele indaba apo baziqekeze kwintloko zomzi ngokuti intlanganiso ebekutiwe yobako, kanti ayinabani uyilungiselelayo. Ngo-Mgqibelo uMr. Tengo-Jabavu uzibalisele intlanganiso yomzi wase Nxukwebe ezehambo yabatunywa. Atsho ngasenyongweni amadoda ukubulela okwenzekileyo. Ngo-Mvulo 8 July, izizwe ezilunge nomahlulo wase Dikeni

ne Tyume, zenze ingqungqutela kwa i Mabandla ukuncwina indaba ku Rev. E. Makiwane. Owase Qonce uyakubanayo kwa Lose ngolwesi-Ne.

ABALIMI NA BARWEBI.

E QONCE (July 6.)

Irasi eluhlaza—1/11 to 2/5 ngekulu Ihabile,—1/11 to 4/6 ngekulu

Itapile—2/6 to 12/6 ngenxhowa

Umbona—4/1 to 4/6 ngekulu

Amazimba—4/ ngekulu

Irasi,—4/1 to 4/6 ngekulu

Ihabile—10/ ngekulu

Amatanga—1/3 to 3/6 ngedazini.

Umgubo—11/ to 11/3 ngekulu

Inkuni,—5/ to 26/ ngeflara

E DAYIMANI (July 8.)

Umgubo—22/ to 24/ ngenxhowa Ihabile—12/ ngekulu

Ihabile—17/ ngenxhowa

Itapile—12/ to 20/ ngenxhowa

I PALAMENTE.

ABANTU BASE GLEN GREY.

U Mr JOUBERT (Albert), ungenise e Bandla ukuba kuvunyelwane ngelicebo Uluvo lwale Komiti lolokuba kuyafuneka uknba abantsundu abemi e Glen Grey basuswe, ize leyo mihlaba ndawonye nebi yodwa kweso siqingata itengiswe ebantwini bonke. Ute esitsho way’ esiti i Bandla maliqonde lento yelahleko engaka yempahla ehle kuleminyaka igqitileyo ebangwa kuzala komhlaba. Lonto inkulu kangangokuba ngoka koyakuti kwakufika umnyaka ombi amafama awasokupumelela. Nyakenye ucela umhlaba awawufumana. Ute angalesa incwadi evela kumhlobo wake olazi kakulu elozwe, oti kwinko yazo zifama indlwana ezingqukuva zinganye intlanti zimbalwa, ubukulu befama zihleli nje azinamsebenzi. Akuko nto ayifunayo u Rulumente kwabo bantu ugapandlo kweli shumi le rafu Amafama afumana umhlaba e Batenjini/quba kakuhle nakaba ifama zawo zingentle njengomhlaba wase Glen Grey. Kuko imokolo ezi 200,000 zornhlaba ka Rulumente ezingaba luncedo zinikwe abantu abamhlope. Ngezi zizata uyatemba ukuba i Bandla liyakulixhasa icebo lake.

U Mr. VAN DER WALT Colesberg), usekele.

U Mr. WOOD (Graham’s Town), ute eli lelinye lamacebo agqitiseleyo ngoburalarume kwake angeniswa kweli Bandla, akuveliswanga noko sisinye isizatu sokuba abantsundu base Glen Grey basuswe apo sebeneminyaka emininzi behleli kona. Ute akusibona isaziso ngengxoxo walindela ukuba umndululi uyakuba nezizatu ezibonakalayo ayakuzaneka zokuba bafuduswa ababantu. Ute ubesiba woliqotidisisa ibamila ukuba ababantu bazibhovubhovu zezibhadubhadu ezikupisileyo kwabamhlope abalunga nelo la Batembu Kwingxelo engemicimbi yabantsundu ufumene ukumangaiiswa ukuqonda ukuba ababantu kutetwa ngabo ngendlela ekapukapu enje baku 23,000 ubuninzi, kwaye kusitiwa mabasuselwe ukwenzelwa indawo abamhlope aba 900. Akakolwa ukuba i Bandla lingalamkela nokulatukela oku, icebo lobugebenga elinjengeli.

U Sir GORDON SPRIGG ute akazi nokuba Ibandla liyayiqonda kakuhle into eugeniswa ngumndululi wengxoxo, kuyafuneka ukuba iqondwe kakuhle li Bandla into eyakuveliswa lelicebo. Woke egqabagqaba abetubalwa abalise ngababantu bantsundu abateta ngabo, njengoko ibali labo lixelwa kwincwadi yengxelo ngabantsundu. Amalungu abekekileyo oyifumana kwingxelo yo 1885 lombali. Ababantu babekwa kulomhlaba, kutiwa mabagxotwe kuwo namhla, ngo 1852, emva kwemfazwe ka Mlanjeni. Kute ngo 1864, ingu Sir Philip Wodehouse Irulaueli, kwalingwa icebo lokuba bafuduswe bawezwa Indwe. Kusuke kwawela inxenye, awafuduka omnye umzi omninzi. Kute ngesisizatu wabamba imali ezitile u Rulumeni ebezisamkelwa zinkosi zabo. Eloxesha kwukusitiwa, koti bakufuduka ababantu umhlaba utengiswe kwabamhlope. Kute kodwa ngo 1865 kwavakaliswa ngu Rulumeni ukuba icebo lokuwela Indwe alipumelelanga, yangati ke into yokuhlala kwababantu emihlabeni yabo yamkelwe nangu Rulumeni. Yiminyaka emashumi mabini anamine namhla aqondayo u Rulumeni ukuba ukanakubafudusa ngentando yabo ababantu; abangati ukuba bayafuduswa baqutywe ngebhaxa, ngemikhosi exhobileyo ye Nkosazana. Ukususela kweloxesha u Rulumeni akabangananto ayitetayo ngentlalo yabo. Ukuba ilungu elibekekileyo lingaba lizimisele ulcuwuvula kwakona lomcimbi, uziva yena (Sir Gordon) enyanzelekile ukuba alixelele into ekuya kuba yiyo ukuba lipumelele icebo lelungu elibekekileyo. Ukuba lamkelwe elicebo yimfazwe into eyakubako. (Hear, hear.) Akatandabuzi xa atshoyo. Waye eyiseke lonto kwingxelo zabapatele u Rulumeni abakwelozwe bezazi imeko, engenakuba angabapulapuli u Rulumeni. Mayingasiteli lento engqondweni ye Bandla, ukuba bapakati kwe 40,000 ne 50,000 abantsundu abakulendawo kutetwa ngayo. Ukuba kukutshwe ilizwi lokuba mabanduluke ababantu, bayakusuke batyale bangashukumi, ze ke kafumane kutomnye isitunzi sika Rulumeni. okanye kutunywe amavalanti nonompilinga ukuba baye kubabhexesha bapame. U Mr. Sivewright bangaya pi? Kuko nelinye icala lalengxoxo anga angayibonisa lona Inkundla. ’Ngexesha lika Sir Philip Wodehouse kwaye kuko umhlaba ababefuduselwa kuwo ababantu, kodwa namhla akuko mhlaba uze njengalowo. Ukuba babafake ibhaxa ababantu bebengaya pi? Bangasuka babe zizibhadu-bhadu nezigebenga elizweni lonke, into ke leyo engelincediyo ilizwe. U Sir Gordon ugqibe kwelokuba kungamnqabela kanye u Rulumeni ukulihambisa icebo elinjengeli.

U Mr. M. J. DU PLESSIS (Queenstown) ute akuko matanda ' ukuba into eninzi yabantsundu base Glen Grey ngabantu i abalwayo no Rulumeni Bangaba bambalwa abangawuvukelanga umbuso, kodwa isininzi ngama rebele. Akamele kona ukuti mabahlutwe umhlaba ngo ngonyamelo abantsundu, kodwa uyabuza kweli Bandla ukuba kunganina ukuba bakhusele irebele ? ; Ngo 1870 kwalatwa yi Palamente i Komiti ukucinga lomcimbi, u Mr. Ayliff waye ngomnye wamalungu aleyo Komiti, yati ke kufuneka ucandiwe mhlaba lowo, abantsundu banikwe isiqendu esibalulweyo - Abangalwanga bangayelwa bahlale, kakade abanye kwababantu bantsundu bane mokolo nga 1,300 nanga 1,400, kodwa bala 10s. kupela. Lonto ayilung le ingeyiyo yabulumko, kuba iyakukhutaza abantsundu ukuba babuye barebele xa besazi ukuba umhlaba awuyikuhlutwa.

UMONGAMELI, ute akuyiyo imfanelo ukuti abantu be Nkosazana zi rebele.

U Mr. HOCKLY (Somerset East) uvumelene nenteto yenkulu yolaulo (Sir Gordon) wati akuko matanda ukuba ababantu bawugaqa umbuso ngo 1865. Kodwa inga yinto engapaya kwemfanelo ukubabandezela ngo 1889 lo ngento yeloxesha, nokuba bangaba babe rebele ngo 1864 lowo, kunga ba akwenziwa mfanelo ukubahluta namhla umhlaba. Ude yena atabate inyatela elingapambili nakwele nkulu at